“มหาดไทย” สั่งผู้ว่าฯทั่วปท.ตั้งด่านตรวจ-จุดสกัด “โควิด-19” ดีเดย์วันนี้!
“กระทรวงมหาดไทย” ออกหนังสือด่วน สั่งผู้ว่าฯทั่วประเทศตั้งด่านตรวจ-จุดสกัด “โควิด-19” ดีเดย์วันนี้! 
“กระทรวงมหาดไทย” ออกหนังสือด่วน สั่งผู้ว่าฯทั่วประเทศตั้งด่านตรวจ-จุดสกัด “โควิด-19” ดีเดย์วันนี้!
26 มี.ค. 2563

นายฉัตรชัย พรหมเลิศ ปลัดกระทรวงมหาดไทย มีคำสั่งด่วนถึงผู้ว่าราชการทุกจังหวัด หลังจากที่รัฐบาลได้มีประกาศสถานการณ์ฉุกเฉินในทุกเขตท้องที่ทั่วราชอาณาจักร ภายใต้พ.ร.ก.ฉุกเฉิน พ.ศ.2548 เพื่อให้ทุกจังหวัดปฏิบัติตามประกาศ แถลงการณ์ คำสั่ง และข้อกำหนดอย่างเคร่งครัด
โดยให้เจ้าหน้าที่ฝ่ายปกครอง ร่วมกับเจ้าหน้าที่ตำรวจและทหารในพื้นที่ ตั้งด่านตรวจหรือจุดสกัด ดูแลการเดินทางข้ามพื้นที่จังหวัด เพื่อจัดระเบียบการเดินทาง การจราจร การเฝ้าระวังหรือสังเกตผู้เดินทาง และพฤติกรรมที่เสี่ยงต่อการติดโรค
ทั้งนี้ เริ่มตั้งแต่เวลา 00.01 ของวันที่ 26 มี.ค.63 เป็นต้นไป
